[{"text_idx": "#000008", "text": "\u2013 Skrivet vez war an daou damm paper. \u00ab Pinvidikoc\u2019h \u00bb war unan ha \u00bb Paouroc\u2019h \u00bb war an hini all. En un doare sklaer peogwir dre forzh trein\u0303 e vez kollet o fenn gant ur bern tud."}, {"text_idx": "#000010", "text": "\u2013 Al lonkerien dour pe traou\u0300 kren\u0303voc\u2019h a lako ur voutailh leun gant ar pezh a blij dezhe war an daol. Perak ket boutailhadou\u0300 Corona, ar bier mil vrudet eus Mec\u2019hico hag a vefe efedus-tre a-eneb ar c\u2019horona hervez an doktor Zapatta eus Acapulco."}, {"text_idx": "#000012", "text": "\u2013 Aes tre eo. N\u2019eo ket ret bezan\u0303 tremenet dre an ENA na dre lise Diwan Karaes ( an hini gwellan\u0303 a zo er vro hervez ar Figaro ! )"}, {"text_idx": "#000013", "text": "\u2013 Evit kregin\u0303 e vez tapet ur bouton war an daol. Graet e vez tro-dro an ti hag al liorzh ha pa vez tremenet adare a-dal an daol e vez tapet ur bouton all. Setu betek ma ne chomo ket ken bouton ebet war an daol. Evit bezan\u0303 sklaer : eman\u0303 ar boutonou\u0300 breman\u0303 e godell ar baleer/ valeerez. An dro war-lec\u2019h e vez lakaet ar boutonou\u0300 e-tal ar paper \u00ab Pinvidikoc\u2019h \u00bb. Keit ma vo startijenn, nerzh, plijadur gant ar baleer/ valeerez e vo graet evel-se. Keit ma chomo buhez enne. Ma n\u2019eo ket sklaer deoc\u2019h adlennit ar rannbennad-man\u0303 !"}, {"text_idx": "#000014", "text": "-Ar re o deus muzuliet 50 metr a raio daou dro a-raok tapout ur bouton. Un taol fin neketa ? N\u2019eus ket moaien ober gant 25 metr ha pevar zro. Ur paotr eus Pouldreuzig a laboure er stal Henaff en deus klasket ober-se met mall bras a oa gantan\u0303 bezan\u0303 kaset da ospital Kemper."}, {"text_idx": "#000016", "text": "Bez\u2019 zo tud hag a zo deuet sot en ur drein\u0303 evel-se tro-dro o zi. Setu un nebeud aliou\u0300 evit chom gant ur spered lemm hag ur c\u2019horf yac\u2019h :"}, {"text_idx": "#000017", "text": "\u2013 Bezan\u0303 pinvidokoc\u2019h pe paouroc\u2019h gant ar boutonou\u0300 \u2018zo un tamm evel c\u2019hoari en un eskemmdi gant ar c\u2019hCAC40 pe ar Nasdaq. N\u2019eo ket aes dihanan\u0303. Ur seurt dramm eo. Gwelloc\u2019h eo lakaat bewech un termen. An termen a chen\u0303cho hervez live an dud met pep hini a ranko kavout pegoulz e vo mat dezhan\u0303/dezhi lakaat harzh."}, {"text_idx": "#000018", "text": "\u2013 Chen\u0303ch tu. Daou zan\u0303jer \u2018zo. Unan gant ar gar. Dre forzh trein\u0303 war memes tu e teuio kren\u0303voc\u2019h ar gar a zo war an diavez, ha moanoc\u2019h an hini all. Kentoc\u2019h divalo eget dan\u0303jerus e vo. Met dan\u0303jerus kenan\u0303 e c\u2019hall bezan\u0303 evit ar spered. Breur an enklasker Raoult en deus displeget sklaer en deus gwelet tud o koll o spered dre forzh trein\u0303 tro-dro o zi. Sportourien o deus klasket ober ur marathon pe un trail ha mall bras a oa bet gant o zud klask war-lerc\u2019h ar SAMU."}, {"text_idx": "#000020", "text": "\u2013 \u00ab Koronabalerien ha koronabalerezed kaer ! Evel prezidant kevredigezhiou\u0300 ar goronabalerien hag ar c\u2019horonabalerezed Breizh Izel on laouen o tiskla\u0302r deoc\u2019h ez ofisiel e vo eus ar c\u2019horonabale er Choariou\u0300 Olimpik kentan\u0303. Bez\u2019 eus un dalc\u2019h koulskoude peogwir den ebet na oar pegoulz e vo echu gant ar c\u2019hlen\u0303ved-man\u0303. Met bezit sur e raio ho prezidant muian\u0303 karet e seizh gwellan\u0303 evit ma c\u2019hoarvezo an diskoulm-se an abretan\u0303 posubl... \u00bb Fan\u0303ch ar Graet. Gwengamp."}, {"text_idx": "#000022", "text": "\u2013 \u00ab Redek ur marathon e stumm ur c\u2019horonabale eo ma fal. Ouzhpenn 420 tro ! Skuizhan\u0303 ma c\u2019horf diwar kerzout a rankan ober bemdeiz. Emaon o vont da goll ma spered. Er penn kentan\u0303 ez aen da vale er-maez met re start e oa evidon chom dindan ar c\u2019hilometr aotreet. Tost da 500 \u20ac am eus ranket paean\u0303 peogwir an archerien zo kouezhet warnon meur a wech ! Met n\u2019eo ket aes redek tro-dro d\u2019an ti. Ar plegou\u0300 zo re grenn ha kammdroiou\u0300 zo e pep lec\u2019h. Ne vern, gallout a rin lakaat ma anv er Guiness Record ! \u00bb Denez Hinault. Penmarc\u2019h"}, {"text_idx": "#000026", "text": "Deuit ganeomp war TwitterMy Tweets"}, {"text_idx": "#000028", "text": "Lakait ho chomlec'h postel evit heulian\u0303 ar blog ha degemer kemennadou\u0300 dre bostel."}, {"text_idx": "#000029", "text": "prix de la langue bretonne"}, {"text_idx": "#000030", "text": "Follow An ti da vont war-raok gant ar Brezhoneg on "}, {"text_idx": "#000032", "text": "An ti da vont war-raok gant ar Brezhoneg\nAlready have a account? Log in now."}, {"text_idx": "#000033", "text": "Buhez prevez ha tolpinou\u0300 : al lec\u2019hienn-man\u0303 a ra gant tolpinou\u0300. En ur vont war al lec\u2019hienn, e roit hoc'h asant evit o implij. Evit gouzout hiroc\u2019h, zoken penaos kontrol an tolpinou\u0300, kit da wellet aze:"}]